Kayli Jenner “Dunyoning eng yosh milliarder ayoli” maqomidan mahrum bo‘lishida onasini ayblamoqda

Realiti-shou yulduzi va tadbirkor Kayli Jenner Forbes nashri tomonidan “Dunyoning eng yosh milliarder ayoli” maqomidan mahrum etilganida onasini aylab, u bilan gaplashmay qo‘ydi. Bu haqda The Sun xabar berdi.

Forbes nashri bir necha kun avval Kaylining daromadini hisoblab chiqdi va uni milliarder deb atamaslikka qaror qildi. Jennerni bir necha yil mobaynida daromadlari haqida noto‘g‘ri ma’lumot berib kelganlikda ayblashdi.
Qayd etilishicha, 22 yoshli Kayli onasi Keytlinni hisobchi bilan til biriktirganlikda ayblamoqda. Keytlin Jenner qizining menejeri hisoblanadi, aynan u pul borasida tovlamachilik qilgan bo‘lishi mumkin. U qizining kelishuvlaridan 10 foiziga egalik qiladi.
Xabar berilishicha, Kris hozir Kayli uning qo‘ng‘iroqlariga javob bermayotganidan xavotirga tushgan. Shuningdek, Jennerlar oilasi ushbu mojaro qonuniy muammolar keltirib chiqarishi hamda brend obro‘siga putur yetkazishi mumkinligidan tashvishlanmoqda.
Kayli Jennerning o‘zi ham uning daromadini 900 million dollardan sal ko‘proqqa baholagan Forbes nashrining ma’lumotiga izoh bergan. Uning aytishicha, jurnal asossiz taxminlarni chop etgan.